2. 1. behandling af Budget 2025-28 i Byrådet (Åben)
Tidl. politisk behandling BY, 30.01.24, pkt. 4
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til Budgetforslag 2025-28 og sende det videre 
til 2. behandling.
Byrådet godkendte 30. januar 2024 processen for udarbejdelsen af Budget 2025-28. Budgettet skal 
vedtages endeligt inden 15. oktober 2024, og budgetforslaget skal behandles i Byrådet to gange med 
mindst tre ugers mellemrum.
Byrådet blev på et temamøde 14. august 2024 præsenteret for det tekniske budgetforslag, som bl.a. bygger 
på den aftale om kommunernes økonomi 2025, der i juni 2024 er indgået mellem regeringen og KL. 
Økonomiaftalen indebar et løft af serviceudgifterne med 3,2 mia. kr. i 2025, men i lighed med en række 
andre kommuner, blev Favrskov Kommunes andel af de 3,2 mia. kr., modsvaret af en række reduktioner i 
bloktilskuddet f.eks. vedr. refusion af særligt dyre enkeltsager og grundskyld samt færre indtægter fra 
selskabsskat. 
Samlet set betyder det, at Favrskov Kommunes finansiering i 2025 er stort set uændret.
 
Byrådets målsætning er et overskud på den ordinære drift på 110 mio. kr. årligt.
Som en del af økonomiaftalen for 2025 mellem regeringen og KL er der aftalt en service- og anlægsramme 
for kommunerne under ét i 2025. Hvis kommunerne samlet set ikke overholder service- og anlægsrammen, 
har regeringen mulighed for at nedsætte kommunernes bloktilskud med op til 3 mia. kr. vedrørende service 
og 1 mia. kr. vedrørende anlæg.
Byrådets partier drøftede på budgetseminaret 21. og 22. august 2024 forslag til reduktioner, udvidelser og 
anlæg. I drøftelsen indgik en række administrative forslag, politiske forslag samt eksterne forslag fra 
foreninger m.fl.
De politiske forhandlinger om Budgetforslag 2025-28 fortsatte 26. august 2024.
I forbindelse med regeringens offentliggørelse af Finanslovforslaget for 2025 30. august 2024 meddelte 
finansministeren, at regeringen har besluttet at tilgodese kommunerne med et yderligere 
finansieringstilskud på 1,8 mia. kr. i 2025. Herudover vil regeringen imødekomme kommuner, der oplever 
tab som følge af ændringerne i grundskyldsbeskatningen. 
Favrskov Kommune modtager som følge heraf i 2025 et ekstraordinært engangsbeløb på 8,7 mio. kr. i alt.
Tidspunktet for regeringens udmelding taget i betragtning vil der først blive taget politisk stilling til eventuel 
disponering af de ekstra indtægter i forbindelse med de endelige forhandlinger vedr. Budget 2025-28 efter 
høringen af budgetforslaget.       
[adresse]: EMN-2023-03169
Dok-ID: 3781559
Sagsbehandler: henj
Byråd
10. september 2024  18:30
Budgetforslag 2025-28 blev offentliggjort i forlængelse af Økonomiudvalgets møde 3. september 2024.
Budgetforslaget blev sendt i høring i institutionsbestyrelser, samarbejdsudvalg mv. 4. september 2024. 
Fristen for høringssvar udløber 17. september 2024.
I løbet af budgetprocessen mødes borgmestrene i KL-regi for at drøfte, hvordan økonomiaftalen for 2025 
samlet set kan overholdes for alle landets kommuner.
De politiske forhandlinger om Favrskov Kommunes budget for 2025-28 fortsætter 23. september 2024 efter 
endt høring.
De politiske partier har frist for fremsendelse af ændringsforslag 25. september 2024.
Budgetforslaget 2. behandles i Økonomiudvalget 30. september 2024 og i Byrådet 8. oktober 2024.
VURDERING
I Budgetforslag 2025-28 er der indarbejdet driftsudvidelser og driftsreduktioner jf. nedenstående.
Mio. kr.
2025
2026
2027
2028
Reduktioner
-9,2
-8,6
-8,6
-8,6
Udvidelser
9,8
12,3
12,3
12,3
Afledt drift af anlæg
0,6
-0,6
-2,0
-2,3
Nettoudvidelser
1,2
3,1
1,7
2,4
Oversigten over de konkrete udvidelser og reduktioner fremgår af Budgetforslag 2025-28.
I budgetforslaget er der følgende overskud på den ordinære drift.
Mio. kr.
2025
2026
2027
2028
Overskud på ordinær drift
109,7
116,7
117,8
114,1
Serviceudgifterne i budgetforslaget overholder Favrskov Kommunes andel af den nationale ramme til 
serviceudgifter.
I budgetforslaget indgår følgende beløb til anlæg på det skattefinansierede område ekskl. jordforsyning.
Mio. kr.
2025
2026
2027
2028
Anlæg
120,7
117,1
117,1
114,1
Det store anlægsprogram i budgetperioden skal bl.a. ses i sammenhæng med den befolkningstilvækst, 
som [adresse] oplever.
Anlægsudgifterne i budgetforslaget overholder Favrskov Kommunes andel af den nationale ramme til 
anlægsudgifter.
Herudover afsættes 2,0 mio. kr. i 2026 og 3 mio. kr. årligt i 2027 og 2028 til grundkapitalindskud i almene 
boligprojekter. 
Budgetforslaget indeholder desuden en række usikkerheder/opmærksomhedspunkter. Det drejer sig bl.a. 
om den fortsatte usikkerhed om provenuet fra ejendomsskatter som følge af de nye ejendomsvurderinger. 
Endvidere er der også en usikkerhed om [adresse] mister statslig finansiering som følge af, at 
andre kommuner vælger at hæve skatten, samt konsekvenserne af kommunernes valg mellem statsgaranti 
og selvbudgettering.
Job og Økonomi har udarbejdet et notat med generelle bemærkninger til Budgetforslag 2025-28. Notatet 
er vedlagt sagen. 
I budgetlægningen for 2025-28 indgår endvidere indtægter fra opkrævning af lovfastsatte takster og takster 
der fastsættes af Byrådet. Oversigten over takster i 2025 er vedlagt sagen.
ØKONOMI
[adresse] samlede økonomiske konsekvenser fremgår af budgetforslaget.
INDDRAGELSE
Foreninger m.fl. havde i april 2024 mulighed for at fremsende forslag til budgettet for 2025-28. Alle de 
fremsendte forslag blev drøftet på møderne i de respektive politiske fagudvalg i juni 2024. På 
budgetseminaret 21. og 22. august 2024 blev de eksterne forslag ligeledes drøftet.
Økonomiudvalget og Hoved-MED-Udvalget drøftede 19. august 2024 udgangspunktet for det videre 
arbejde med Budget 2025-28.
Kommunens ledere og medarbejderrepræsentanter blev orienteret om budgetforslaget 3. september 2024.
Budgetforslaget blev sendt i høring i perioden 4. til 17. september 2024.
I forlængelse af Byrådets 1. behandling 10. september 2024 afholdes et virtuelt borgermøde kl. 20.00, hvor 
borgerne har mulighed for at stille spørgsmål til Budgetforslaget. Borgermødet kan tilgås på 
favrskov.kommune-tv.dk, og via Favrskov Kommunes Facebook-side 
I 
løbet 
af 
budgetprocessen 
er 
budgetmaterialet 
tilgængeligt 
på 
kommunens 
hjemmeside 
www.favrskov.dk/budget.
INDSTILLING
Direktøren for Job og Økonomi indstiller til Byrådet:
1.
At Budgetforslag 2025-28 videresendes til 2. behandling.
BESLUTNING
.
Byrådet, 10. september 2024:
Fraværende: Mette Andreasen, Bob Thygesen
Godkendt. 
Bilag

Budgetforslag 2025-28 (3781482)

Reduktionsblokke i Budgetforslag 2025-28 (3775628)

Udvidelsesblokke i Budgetforslag 2025-28 (3775627)

Anlægsblokke i Budgetforslag 2025-28 (3775630)

Generelle bemærkninger - Byrådets 1. behandling af Budgetforslag 2025-28 (3781160)

Takstoversigt Budgetforslag 2025-28 (3784173)
